Leonard Doroftei s-a întors în țară și a mers în vizită la Ferma Dacilor, declarând că e prieten cu patronul Cornel Dinicu.
Leonard Doroftei a revenit în România după cinci ani petrecuți în Canada. Fostul mare boxer a vizitat Ferma Dacilor: "Sunt prieten cu Dinicu. Am văzut la televizor ce s-a întâmplat, a fost dureros pentru toată lumea".
Moșu a declarat că ia în calcul revenirea permanentă în România: "Deocamdată suntem în prospect. Am venit să luăm o gură mare de aer din România", a spus el pentru Antena 3 CNN.
Doroftei a spus de ce a ales să meargă în Canada: "Aveam nevoie să mă trezesc, aveam nevoie de un șoc. Nu mi-au ajuns câți pumni am luat, mai trebuia un șoc. Am avut de ales între București și Canada și familia mea a ales Canada. Până la urmă a ieșit bine".